**Фальклорная забава**

## “Сёння наша хата пацехамі багата”

## для дзяцей малодшага школьнага ўзросту

**

*Аўтар-складальнік:*

*Бярозка Вольга Іванаўна, культарганізатар*

***Мэта:*** развіццё цікавасці дзяцей да культурнай спадчыны беларускага народа.

***Задачы:***

далучать дзяцей да малых фальклорных форм шляхам забаў-дыялогаў, імітацыі дзейнасці;

развіваць уяўленне, жаданне стаць удзельнікамі тэатральна-моўных гульняў;

прывіваць любоў да роднай мовы дзеля захавання і ўзбагачэння духоўнага скарба свайго народа.

***Дзеючыя асобы***: Вядучая, Ліса, Бусел, Вожык, Мышка.

***Рэквізіт*:** тэатралізаваныя маскі дзеючых асоб

*У залу да дзяцей забягае Ліса Патрыкеяўна. Звяртаецца да дзяцей.*

***Ліса*:** Гэй, сябры! Вітаю вас!

Заходзьце, калі ласка, да нас!

Сёння наша хата

Будзе пацехамі багата!

Прыходзьце на падмогу, сядайце на падлогу.

Будзем забаўлянкі ўспамінаць,

******Так час каратаць.

***Вядучы*:** Добры дзень**,** мае маленькія сябры! Рада вітаць вас сёння ў нашай хаце. Зараз я прапаную вам адгадаць загадку. Калі вы правільна яе адгадаеце, то даведаецеся, хто першы павінен завітаць да нас у госці. Паслухайце, калі ласка:

Даўганосы, даўганогі,

прыляцеў з далёкай дарогі. *(дзеці адказваюць****)***

***Ліса:*** Якія вы малайцы, правільна адгадалі загадку! *(у залу ўваходзіць Бусел)*

***Ліса:*** А вось і Буслік ідзе да нас. Давайце яго павітаем песняй-дражнілкай!

*Мал.8. Прывітанне гасцей свята*

*(дзеці спяваюць дражнілку «Бусел)*

***Дзеці:*** У чырвоных ботах

Ходзіць па балотах

Бусел даўганосы,

Жабы сабе носіць.

***Вядучая:*** Буслік, даражэнькі, нашы дзеці хочуць у забавы гуляць. Ці прынёс ты нам што-небудзь з пацех?

***Бусел:*** А як жа?! Прынёс я вам, сябры, і лічылкі, і дражнілкі. А тыя, якія вам найбольш спадабаюцца, запомніце, яны яшчэ не раз вам спатрэбяцца ў гульнях і забавах. А зараз я пачну, а вы за мной паўтарайце:

Хадзіў Бусел па балоту,

Ён шукаў сабе работу.

Шукаў, шукаў, не знайшоў,

Ён заплакаў, дый пайшоў.

***Бусел:*** Ну як, дзеткі, спадабалася вам мая лічылка? У мяне ёсць і другая. Пакажыце, калі ласка, вашы ручкі, зараз мы пагуляем з пальчыкамі.

*Бусел праводзіць с дзецьмі пальчыкавую гімнастыку:*

Ходзіць Бусел па балоту,

Заве чарцей на работу – дзевяць! *(дзеці паўтараюць, загінаючы пальчыкі на руках)*

***Бусел:*** Малайчынкі, дзеткі! Запомніце гэтыя лічылкі, бо можа і сёння на свяце яны вам спатрэбяцца. А мне дазвольце застацца і пагуляць з вамі ў пацехі і забаўлянкі.

***Вядучая*:** Абавязкова, Буслік, заставайся на нашым свяце. Нашы дзеці таксама ведаюць пра цябе вершыкі і дражнілкі. *(дзеці па чарзе расказваюць Бусліку вершы*) [Дадатак 2]

***Вядучая:*** Малайцы, дзеці, а зараз я прапаную вам пагуляць. І пачнем мы з гульні - жарта «Ι я разам». Будзьце ўважлівы!

- Я пайду на балота. (*дзеці)*  Ι я разам

- Буду збіраць журавіны (*дзеці*) Ι я разам

- Прысяду адпачыць (*дзеці*) Ι я разам

- Убачу бусла (*дзеці*) Ι я разам

- Бусел будзе жаб лавіць --- ? ---

***Вядучая:*** Дзеці, у далоні плёскайце, забаўлянкі вітайце! *(дзеці пляскаюць у далоні, вітаюць забаўлянкі)*

*Праводзіцца гульня-дражнілка* *«Бусел-клякатун»: дзеці дражняць Бусліка, ён іх даганяе, да каго дакранецца – той сядае.*

Бусел - бусел – клякатун

Схапіў жабу за каўтун.

Па балоту валачыў,

Нагавіцы замачыў!

***Вядучая:*** А вось справа якая, тады пацеха другая! Зараз адгадайце, хто да нас яшчэ прыйдзе ў госці? (*вядучая загадвае загадку*)

Пад соснамі, пад ёлкамі ляжыць клубок з іголкамί (*дзеці адказваюць)*

***Вядучая:***Правільна, гэта вожык*. (паказваецца калючы вожык)* Дзеці, давайце запросім вожыка да нас і пагуляем ў гульню, якая называецца “Бяжыць вожык”.

***Дзеці:*** Бяжыць вожык

Тупу-туп

Увесь іглісты,

Востры зуб.

Вожык, вожык

Ты куды?

Ад якой бяжыш бяды?

Вожык лапкамі: туп-туп . *( дзеці імίтуюць дзеянне )*

Вожык вочкамі: луп-луп. *( дзецί ίмίтуюць дзеянне )*

***Вожык:*** Навакол пануе ціш,

Чую я – у лісце мыш.

Я да лісця тапу-тап,

Мышку шэранькую – цап!

*Дзеці гуляюць у беларускую народную гульню «Бяжыць вожык»: вожык даганяе мышку, а калі зловίць яе, то яны мяняюцца ралямi.*

***Вядучая:*** А зараз, дзецί, давайце запытаемся ў мышкі, дзе яна была? *(гучыць песня «Мышка»)*

***Дзеці:*** Мышка, мышка, дзе была?

***Мышка:*** Была ў пана караля.

***Дзеці:*** Што рабіла?

***Мышка:*** Лыжкі мыла.

***Дзеці:*** А што далі?

***Мышка*:** Кусок сала.

***Дзеці:*** Дзе паклала?

***Мышка*:** Пад лаўкаю.

***Дзеці:*** Чым накрыла?

***Мышка:*** Халяўкаю.

***Дзеці:*** Дзе падзела?

*Мал.9. Падчас правядзення свята*

***Мышка*:** Кошка з’ела. *(дзеці падыходзяць да Мышкί ί суцяшаюць яе )*

***Вядучая*:** Не плач, мышка, яшчэ дадуць. Ты лепш паглядзі, якое ў нас сёння свята забаўлянак і пацех. Ι ты таксама зможаш прыняць удзел у нашых песнях, танцах і гульнях.

***Мышка:*** Дзякуй! Суцешылі мяне! Я з вамі за гэта ў гульню пагуляю, якая называецца «Падушачка». *(Мышка праводзіць з дзяцьмі гульню)*

***Мышка*:** Ну як, спадабалася вам мая гульня? Я вельмі рада. Ι вы, дзеткі, мне таксама спадабаліся, і з гасцямі – з Лісой Патрыкеяўнай, з Буслікам, а таксама з Вожыкам я пасябравала. Хоць і сварымся мы з Вожыкам калі-небудзь, але ваша свята пагадзіла нас.

*Вядучая праводзіць інсцэнίроўку «Ёжык і Лісίца».*

***Вядучая*:** Бяжыць вожык уздоўж дарожак,

Слізгаціць па льду

Сустракае ён Лісіцу…

***Лісіца*:** Дай, перавяду!

***Вядучая:*** Адказаў ёй шэры вожык :

***Вожык*:** У мяне дзве пары ножак,

Сам я перайду!

***Вядучая*:** Вось якія пацехі ў нашай хаце жывуць! Вам яны спадабаліся?

***Лісіца:*** А ці дужа Вы смяяліся?

***Мышка:*** Можа каго суцяшалі ?

***Бусел:*** А ці гучна ў далоні пляскалі ?

***Вожык*:** А ці шчыра забаўлянкі віталі ?

***Вядучая*:** А ў госці іх яшчэ запрашалі?

***Дзеці:*** Не, яшчэ не запрашалі.

***Вядучая:*** Тады запросім усе разам:

Пацехі, пацехі, прыходзьце да нас! *(дзецί паўтараюць)*

Чакаем мы вас!

Дзякуй, дзякуй!

Да пабачэння!

**Літаратура і інфармацыйныя рэсурсы**

1. Пралыгіна, Н. В. Далучэнне дашкольнікаў да беларускай нацыянальнай культуры сродкамі народных гульняў : дапаможнік для педагогаў устаноў, якія забяспечваюць атрыманне дашкольнай адукацыі /

Н. В. Пралыгіна. ­­− Мазыр: Белы вецер, 2006. – 135 с.

1. Дуброва, В. П. Адраджэнне нацыянальных традыцый у дзіцячым садзе: дапаможнік для педагогаў дашкольных устаноў / В. П. Дуброва, А. П. Мілашэвіч, Л. Ф. Саўчанка. – Віцебск, 1994. – 92 с.
2. Вершы для дзяцей [Электронный ресурс]. – Рэжым доступа: <http://www.vershy.ru/category/vershy-dlya-dzyatsei>. − Дата доступа : 25.10.2020.
3. Беларускія народныя гульні для развіцця фізічных здольнасцей дзяцей [Электронный ресурс]. – Рэжым доступа: <https://osip-dcrr.schools.by/pages/belaruskija-narodnyja-gulni-razvivajuchyja-fizichnyja-zdolnastsi-dzjatsej>. − Дата доступа: 25.10.2020.